Operáción átesett pácienseinket műanyag galléros, felfújható galléros vagy műtéti ruhás védelemmel engedjük haza, ezeket a sebvédelmi eszközöket – ameddig az állatorvos elrendeli - folyamatosan kell viselnie az állatnak, hogy a műtéti sebükben ne tudjanak kárt tenni. Ha a ruha vagy a gallér megrongálódik, esetleg elhagyja az állat, minél hamarabb gondoskodni kell pótlásukról. A gallérok és a ruhák különféle méretben kaphatóak alkalmazkodva az állat méreteihez, betegeinkre minden esetben mi magunk adjuk fel, rögzítjük az eszközöket megbizonyosodva annak megfelelő méretéről, illeszkedéséről. Ha valamilyen oknál fogva a beteg mégis eléri a sebét és macerálja azt, a biztonság kedvéért mihamarabb meg kell mutatni az állatorvosnak. Egyszerűbb esetekben elegendő helyi kezelés, (sebfertőtlenítés, kenegetés, tisztán tartás), azonban előfordulhat, hogy az érintett sebet újra kell operálni. A műtéti utáni kielégítő sebgyógyulás fontos eleme a sebvédelem, ezért az állatorvos otthonra szánt tanácsait, teendőit minden esetben be kell tartani. Még a legfegyelmezettebb állat is mutathat kisebb-nagyobb érdeklődést a sebei iránt! Kétes, bizonytalan esetben szíves rendelkezésükre állunk telefonon keresztül.